CELEX: 62008TN0308
Language: lv
Date: 2008-08-05 00:00:00
Title: Lieta T-308/08: Prasība, kas celta 2008. gada 5. augustā — Parfums Christian Dior /ITSB — Consolidated Artists ( MANGO adorably )

11.10.2008   
            
            
               LV
            
            
               Eiropas Savienības Oficiālais Vēstnesis
            
            
               C 260/15
            
         Prasība, kas celta 2008. gada 5. augustā — Parfums Christian Dior/ITSB — Consolidated Artists (“MANGO adorably”)
   (Lieta T-308/08)
   (2008/C 260/28)
   Valoda, kādā sagatavots prasības pieteikums — angļu
   Lietas dalībnieki
   
      Prasītāja: Parfums Christian Dior SA, Parīze (Francija) (pārstāvji — E. Cornu, D. Moreau un F. de Visscher, lawyers)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Consolidated Artists B.V., Roterdama (Nīderlande)
   Prasītājas prasījumi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2008. gada 23. maija lēmumu lietā R 1162/2007-2; un
            
         
               —
            
            
               piespriest atbildētājam atlīdzināt tiesāšanās izdevumus.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzēja: otra procesa ITSB Apelāciju padomē dalībniece
   
      Attiecīgā Kopienas preču zīme: grafiska preču zīme “MANGO adorably” attiecībā uz precēm, kas ietilpst 3. klasē
   
      Iebildumu procesā pretstatītās preču zīmes vai apzīmējuma īpašniece: prasītāja
   
      Pretstatītā preču zīme vai apzīmējums: Francijas preču zīmes reģistrācija Nr. 33 209 849 vārdiskai preču zīmei “ADIORABLE” attiecībā uz precēm, kas ietilpst 3. klasē; Francijas preču zīmes reģistrācija Nr. 94 536 564 vārdiskai preču zīmei “J'ADORE” attiecībā uz dažādām precēm, tostarp attiecībā uz precēm, kas ietilpst 3. klasē; starptautiska preču zīmes reģistrācija Nr. 811 001 vārdiskai preču zīmei “ADIORABLE” attiecībā uz dažādām precēm, tostarp attiecībā uz precēm, kas ietilpst 3. klasē; starptautiska preču zīmes reģistrācija Nr. 687 422 vārdiskai preču zīmei “J'ADORE” attiecībā uz dažādām precēm, tostarp attiecībā uz precēm, kas ietilpst 3. klasē
   
      Iebildumu nodaļas lēmums: pilnībā noraidīt iebildumus
   
      Apelāciju padomes lēmums: noraidīt apelācijas sūdzību
   
      Izvirzītie pamati: Padomes Regulas Nr. 40/94 8. panta 1. punkta b) apakšpunkta un 8. panta 5. punkta pārkāpums, jo Apelāciju padome pieļāva kļūdu, konstatējot, ka nepastāvēja attiecīgo preču zīmju sajaukšanas iespēja un ka reģistrācijai pieteiktās preču zīmes izmantošana neietvers netaisnīgu labuma gūšanu no agrāko preču zīmju reputācijas, kļūdaini pamatojoties uz to, ka atbilstoši abiem juridiskajiem pamatiem attiecīgās preču zīmes nav pietiekami līdzīgas.